LT
2022 8 10
Europos Sąjungos oficialusis leidinys
L 208/5
KOMISIJOS ĮGYVENDINIMO REGLAMENTAS (ES) 2022/1387 2022 m. rugpjūčio 9 d. kuriuo iš dalies keičiamas Įgyvendinimo reglamentas (ES) 2022/58, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, tam tikriems importuojamiems Kinijos Liaudies Respublikos, Japonijos, Korėjos Respublikos, Rusijos Federacijos ir Jungtinių Amerikos Valstijų kilmės orientuoto grūdėtumo plokštiems valcavimo produktams iš silicinio elektrotechninio plieno nustatomas galutinis antidempingo muitas
EUROPOS KOMISIJA,
atsižvelgdama į Sutartį dėl Europos Sąjungos veikimo, atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 14 straipsnio 1 dalį, kadangi: (1)
tam tikriems importuojamiems Kinijos Liaudies Respublikos, Japonijos, Korėjos Respublikos, Rusijos Federacijos ir Jungtinių Amerikos Valstijų kilmės orientuoto grūdėtumo plokštiems valcavimo produktams iš silicinio elektrotechninio plieno (toliau – OGEP) taikomas galutinis antidempingo muitas, nustatytas Komisijos įgyvendinimo reglamentu (ES) 2022/58 (2);
(2)
Jungtinėse Amerikos Valstijose (toliau – JAV) įsikūrusi bendrovė „AK Steel Corporation“ (toliau – pareiškėjas) (papildomas TARIC (3) kodas C044), kurios į Sąjungą eksportuojamiems orientuoto grūdėtumo plokštiems valcavimo produktams iš silicinio elektrotechninio plieno taikomas 22 % ad valorem antidempingo muitas, 2021 m. liepos 7 d. pranešė Komisijai, kad pakeitė savo pavadinimą į „Cleveland-Cliffs Steel Corporation“ (įsikūrusi Ohajuje, JAV);
(3)
bendrovė paprašė Komisijos patvirtinti, kad pavadinimo pakeitimas nedaro įtakos bendrovės teisei naudotis individualia antidempingo muito norma, taikyta bendrovei ankstesniu pavadinimu;
(4)
Komisija paragino bendrovė pateikti klausimyno, kuris buvo pateiktas 2021 m. rugpjūčio 20 d., atsakymus.
2022 m. sausio 3 d. buvo pateikti papildomi paaiškinimai;
(5)
Komisija išnagrinėjo pateiktą informaciją ir padarė išvadą, kad pavadinimo pakeitimą deramai užregistravo atitinkamos valdžios institucijos ir jį pakeitus nebuvo užmegzti jokie nauji ryšiai su kitomis bendrovių grupėmis, kurių Komisija netyrė;
(6)
Komisija, be kita ko, įvertino šiuos pareiškėjo pateiktus patvirtinamuosius dokumentus: pakeitimo sertifikatą, bendrovės registracijos liudijimus ir audituotas finansines ataskaitas.
Dėl prašymo konsultuotasi su Sąjungos pramone, tačiau pastabų negauta;
(7)
vadinasi, šis pavadinimo pakeitimas nedaro poveikio Įgyvendinimo reglamente (ES) 2022/58 nustatytiems faktams, visų pirma – bendrovei taikomai ad valorem antidempingo muito normai;
(8)
pavadinimo pakeitimas turėtų įsigalioti tą dieną, kai bendrovė pranešė Komisijai pakeitusi pavadinimą (kaip nurodyta 2 konstatuojamojoje dalyje);
(9)
atsižvelgdama į tai, kas išdėstyta ankstesnėse konstatuojamosiose dalyse, Komisija mano esant tikslinga iš dalies pakeisti Įgyvendinimo reglamentą (ES) 2022/58, kad būtų atsižvelgta į pakeistą bendrovės pavadinimą, kuriuo bendrovei iš pradžių buvo suteiktas papildomas TARIC kodas C044;
(1) OL L 176, 2016 6 30, p. 21.
(2) 2022 m. sausio 14 d.
Komisijos įgyvendinimo reglamentas (ES) 2022/58, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, tam tikriems importuojamiems Kinijos Liaudies Respublikos, Japonijos, Korėjos Respublikos, Rusijos Federacijos ir Jungtinių Amerikos Valstijų kilmės orientuoto grūdėtumo plokštiems valcavimo produktams iš silicinio elektrotechninio plieno nustatomas galutinis antidempingo muitas (OL L 10, 2022 1 17, p. 17).
(3) Europos Sąjungos integruotasis muitų tarifas.